ดัชนีปิดเช้า13ก.ย.บวก2.40จุด
หุ้นไทยปิดตลาดภาคเช้า13ก.ย.บวก 2.40 จุด ดัชนีอยู่ที่ 1,043.23 จุด มูลค่าซื้อขาย 7,420.14 ล้านบาท
13 ก.ย. 2554

หุ้นไทยปิดตลาดภาคเช้า13ก.ย.บวก 2.40 จุด หรือ 0.23 % ดัชนีอยู่ที่ 1,043.23 จุด มูลค่าซื้อขาย 7,420.14 ล้านบาท




ตลาดหุ้นภาคเช้าวันที่ 13 ก.ย. ฟื้นตัวเล็กน้อยตามตลาดหุ้นเอเซีย แต่ความกังวลวิกฤตหนี้ยุโรปและสหรัฐ ยังมีอยู่ ทำให้การฟื้นตัวของตลาดมีไม่มาก ปิดตลาดบวก 2.40 จุด หรือ 0.23 % ดัชนีอยู่ที่ 1,043.23 จุด มูลค่าซื้อขาย 7,420.14 ล้านบาท
นายปริญทร์ กิจจจทรพิทักษ์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟาร์อีสท์ กล่าวว่า  ความกังวลปัญหาหนี้ยุโรป และหนี้สาธารณะรัฐของสหรัฐ ทำให้ตลาดหุ้นทั่วโลกและหุ้นไทย ผันผวน ซึ่งดัชนีระดับ 1,040 จุด เป็นระดับที่รับข่าวไปหมดแล้ว เชื่อว่าระดับนี้ รองรับปัจจัยลบได้อยู่ 
กลยุทธ์การลงทุนเหมาะสำหรับนักลงทุนระยะกลาง-ยาว ทยอยรับสะสมหุ้น ส่วนนักเก็งกำไรให้ซื้อขายในกรอบแคบ ๆ เพราะความผันผวนของตลาดยังมีอยู่
สำหรับทิศทางตลาดช่วงบ่าย คาดว่าตลาดจะได้รับอานิสงส์นโยบายรัฐบาลจากมาตรการลดภาษีบ้านหลังแรกและรถคันแรก รวมทั้งการขึ้นเงินเดือนข้าราชการ 15,000 ล้านบาท เป็นปัจจัยหนุนการบริโภคในประเทศให้แข็งแรง 
ดัชนีมีแนวต้าน 1,050 – 1,055 จุด และแนวรับ 1,035-1,040 จุด 
หลักทรัพย์ที่มีมูลค่าซื้อขายสูงสุด 5 อันดับแรก 1. ADVANC ราคาล่าสุด 124.50 บาท ปรับบวก 3.50 บาท 2.KBANK ราคาล่าสุด 120.50 บาท ไม่เปลี่ยนแปลง 3.PTTCH ราคาล่าสุด 127.00 บาท ไม่เปลี่ยนแปลง 4.PTT ราคาล่าสุด 314.00 บาท ไม่เปลี่ยนแปลง 5.BBL ราคาล่าสุด 150.50 บาทไม่เปลี่ยนแปลง IVL ราคาล่าสุด 36.50 บาท ปรับบวก 0.50 บาท